Diari Oficial de la Generalitat Valenciana


Sumari del DOGV 8707, del 30-12-2019 (2019/12733)

RESOLUCIÓ de 23 de desembre de 2019, de la Conselleria d'Educació, Cultura i Esport, de concessió de subvencions per a l'organització d'activitats culturals i artístiques.
---------------------------------------------------------------------------------------------------------------------------------------------------------------------------

### Dades del document

Número de DOGV
:   8707

Data del DOGV
:   30-12-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/12719


Data del document
:   23-12-2019

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 23 de desembre de 2019, de la Conselleria d'Educació, Cultura i Esport, de concessió de subvencions per a l'organització d'activitats culturals i artístiques. [2019/12431]  
L'Ordre 35/2016, de la Conselleria d'Educació, Investigació, Cultura i Esport (DOGV 7837, 26.07.2016), va aprovar les bases per a la concessió d'ajudes per al foment i suport d'activitats culturals i artístiques.  
  
La Resolució de 25 d'octubre de 2019 (DOGV 8667, 30.10.2019) convoca ajudes per a l'organització d'activitats culturals i artístiques.  
  
L'objecte de les ajudes és contribuir a la promoció, la difusió, el disseny i l'organització d'activitats de promoció cultural i artística que hagen sigut realitzades entre l'1 de novembre de 2018 i el 31 d'octubre de 2019.  
Una vegada finalitzat el termini de presentació de sol·licituds, esmenades les deficiències i instruïts els expedients corresponents, es va constituir la comissió tècnica d'avaluació el dia 9 de desembre de 2019, que va efectuar la valoració de les sol·licituds presentades i va proposar-ne la distribució. A la vista del seu informe i de la proposta de la Direcció General de Cultura i Patrimoni, resolc:  
  
Primer  
Concedir, de conformitat amb l'ordre que estableix les bases i la resolució de convocatòria, les subvencions a les entitats que figuren en els annexos I (modalitat A), II (modalitat B), III (modalitat C), per la quantia que s'hi determina i per un import global de 535.390,12 ?, dels quals 265.390,12 - corresponen a la modalitat A; 120.000,00 ?, a la B, i 150.000,00 ?, a la C, i que es finançaran amb càrrec a la línia S6418000, programa 53.79.73.677.65.0, del pressupost de la Generalitat per a l'any 2019. No es concediran 88.540,17 - de la modalitat A.  
  
  
Segon  
Desestimar les sol·licituds que figuren en l'annex IV (modalitat A) pels motius indicats en cada cas.  
  
Tercer  
Donar publicitat a les subvencions concedides en compliment de l'article 18.1 de la Llei 38/2003, de 17 de novembre, general de subvencions, i d'acord amb l'article 9 de la Llei 2/2015, de 2 d'abril, de la Generalitat, de transparència, de bon govern i participació ciutadana de la Comunitat Valenciana.  
  
Quart  
Aquestes subvencions s'acullen al règim de minimis establit en el Reglament (CE) núm. 1407/2013, de la Comissió, de 18 de desembre (DOUE L 352/1 de 24.12.2013), relatiu a l'aplicació dels articles 107 i 108 del TFUE a les ajudes de minimis.  
  
Cinqué  
El pagament de les subvencions s'efectuarà una vegada realitzada i justificada l'activitat, d'acord amb la sol·licitud presentada; l'article 12 de l'Ordre 35/2016, de 21 de juliol; la Llei 1/2015, de 6 de febrer, d'hisenda pública i del sector públic instrumental i de subvencions, i la present resolució de concessió.  
  
Sisé  
L'incompliment de les finalitats de la subvenció o d'algun dels supòsits contemplats en l'article deu de les bases, donaran lloc a la revocació de la concessió, i serà exigible el seu reintegrament en cas que el beneficiari no ho efectue voluntàriament i sense perjudici de les altres responsabilitats a què done lloc aquest incompliment.  
D'acord amb el que disposen els articles 123 i 124 de la Llei 39/2015, d'1 octubre, del procediment administratiu comú de les administracions públiques, i els articles 10, 14, 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició, o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició s'ha d'interposar davant de l'òrgan que ha dictat l'acte en el termini d'un mes a comptar des de l'endemà de la notificació d'aquest.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació de l'acte.  
  
València, 23 de desembre de 2019.- El conseller d'Educació, Cultura i Esport: Vicent Marzà i Ibáñez.